**Töövõtuleping**

**Lüllemäe Kooli II korruse õpperuumide ventilatsioonisüsteemi projekteerimine ja ehitamine**

Valga kuupäevad digiallkirjas nr 8-1.10/xx

Käesoleva lepingu on sõlminud **Valga Vallavalitsus**, registrikood 77000507, asukohaga Puiestee tn 8, 68203 Valga linn, Valga vald, Valga maakond, mida esindab Valga valla põhimääruse alusel **vallavanem Monika Rogenbaum** (edaspidi Tellija) ühelt poolt

ja

**\_\_\_\_\_\_\_** , registrikood \_\_\_\_\_\_ , asukohaga \_\_\_\_\_\_\_ , mida esindab \_\_\_\_\_\_\_ , (edaspidi Töövõtja) teiselt poolt, edaspidi viidatud ka kui Pool või ühiselt kui Pooled, sõlmisid käesoleva lepingu alljärgnevas:

1. ÜLDSÄTTED
	1. Pooled juhinduvad Eesti Vabariigi seadustest ning käesolevast lepingust.
	2. Leping koosneb käesolevast lepingust ja lisadest, mis on lepingu lahutamatuks osaks.
	3. Lepingu sõlmimisega kaotavad siduva jõu mistahes muud tahteavaldused, mida Pooled on teinud lepingu ettevalmistamise käigus.

2. LEPINGU OBJEKT

2.1. Käesoleva lepingu objektiks on Valga vallas Lüllemäe külas Kirikumõisa tee 15 kinnistul (katastritunnus 85501:001:0197) asuva Lüllemäe Kooli II korruse ventilatsioonisüsteemi projekteerimine ja väljaehitamise teostamine vastavalt hanketeate tehnilises kirjelduses toodud mahtudele.

2.2. Tööde mahud ja ulatus on kindlaks määratud käesoleva lepingu dokumentidega, mis on lepingu lisad:

1. pakkumus;
2. hanke „Lüllemäe Kooli II korruse ventilatsioonisüsteemi projekteerimine ja väljaehitamine“ dokumendid.

2.3. Tööde mahtude ja ulatuse muutmine toimub poolte kirjalikul kokkuleppel, mis vormistatakse käesoleva lepingu lisana.

3. POOLTE ESINDAJAD

3.1. Tellija esindaja on Urmas Möldre, telefon 5348 7880, e-post: urmas.moldre@valga.ee .

3.2. Töövõtja esindaja \_\_\_\_\_\_\_ , telefon \_\_\_\_\_\_\_ , e-post: \_\_\_\_\_\_\_ .

3.3. Pooled kohustuvad mistahes muudatustest oma esindajate või kontaktandmete osas viivitamatult kirjalikult või kirjalikku taasesitamist võimaldavas vormis teist Poolt teavitama. Kuni teate kättesaamiseni loetakse teise Poole jaoks kehtivaks andmed, mis on temale esitatud.

4. TÖÖVÕTU HIND JA TÄHTAEG

4.1. Töövõtu hind on \_\_\_\_\_\_\_ **eurot** (*sõnadega* eurot). Hind sisaldab käibemaksu.

4.2. Tööde üleandmise lõpptähtaeg on \_\_\_\_\_\_\_ kuud peale lepingu sõlmimist.

4.3. Töövõtja on kohustatud andma lepingu dokumentides määratud töö Tellijale üle viie päeva jooksul pärast tööde teostamist.

4.4. Pooled võivad kokku leppida, et Töövõtja teostab lisaks lepingu dokumentides määratud tööle ka täiendavaid lisatöid. Lisatööde tellimise kohta sõlmivad Pooled lepingu lisa, milles lepitakse kokku vähemalt lisatööde kirjeldus, hind ja teostamise tähtaeg. Lisatööde hinna kokku leppimisel lähtuvad pooled mõistlikkuse põhimõttest. Töövõtjal on õigus Lisatööde eest tasu saada üksnes juhul, kui lisatööde teostamine on Poolte vahel eelnevalt kokku lepitud.

5. MAKSETINGIMUSED

5.1. Töö täitmise eest tasumise aluseks on töövõtja poolt koostatud ja tellija poolt vastuvõetud ehitusdokumendid ning e-arve. Tellija tasub 15 päeva jooksul pärast e-arve saamist ja tööde vastuvõtmisakti allkirjastamist.

5.2. Töövõtja esitab Tellijale e-arve 5 (viie) tööpäeva jooksul peale Töövõtja poolt esitatud tööde üleandmise-vastuvõtmise akti allkirjastamist.

5.3. Tellija ei tee töövõtjale ettemakseid.

6. TÖÖ ÜLEANDMINE JA VASTUVÕTMINE

6.1. Töövõtjal on õigus taotleda tellijalt tööde lõplikku vastuvõtmist, kui tööd on lõpetatud ja tellijale on esitatud kogu tööde vastuvõtmiseks ja ekspluateerimiseks vajalik dokumentatsioon.

6.2. Tööde vastuvõtmisel kontrollib tellija tööde vastavust lepinguga sätestatud tingimustele ja teeb vastava otsuse, mis vormistatakse kahepoolse kirjaliku aktiga. Puuduste aktile lisatakse protokoll nendest puudustest, mis on tulnud ilmsiks tööde vastuvõtmisel. Protokollis fikseeritakse vigade ja puuduste parandamise viis ja aeg. Juhul kui tellija tööde teostamise kvaliteedi osas pretensioone töövõtjale käesolevast punktist tuleneva tähtaja jooksul ei esita, loetakse tööd tellija poolt vastu võetuks 5 (viie) tööpäeva möödumisel töövõtja poolt tellijale kirjaliku tööde üleandmise akti saatmise/esitamise kuupäevast.

6.3. Kui tööde vastuvõtmisel avastatakse puudusi, lükkub vastuvõtmine edasi kuni puuduste kõrvaldamiseni. Puuduste kõrvaldamisel teavitab töövõtja sellest tellijat, misjärel toimub uus tööde vastuvõtmise hindamine käesoleva lepingu punktis 6.2. sätestatud korras.

6.4. Poolte esindajate pool allkirjastatud tööde vastuvõtmise akt on aluseks töövõtja poolt arve esitamisele.

7. KOHUSTUSED JA ÕIGUSED

7.1 Töövõtja kohustub teostama punktis 1 loetletud tööd tähtaegselt ja nõuetekohaselt.

7.2 Tellijal on õigus igal ajal teostada kontrolli teostatavate tööde käigu üle.

8. GARANTII

Garantiiaeg tööle algab üleandmise-vastuvõtmisakti allakirjutamise päevale järgnevast päevast ja kehtib 24 (kakskümmend neli) kuud.

9. TÖÖVÕTJA KOHUSTUSED

9.1. Töövõtja on kohustatud lepingu hinna piires teostama kõik lepingu dokumentides määratud tööd vastavalt kehtivatele õigusaktidele ja Tellija juhistele, hankima selleks kogu vajaliku tööjõu ning masinad.

9.2. Järgima töö teostamisel ja korraldamisel Tellija mõistlikke huve ja eesmärke ning kõiki Tellija poolt antud seaduslikke juhiseid.

9.3. Viivitamata pöörduma Tellija poole juhiste saamiseks, kui need on vajalikud Töö teostamiseks.

9.4. Teavitama Tellijat koheselt kõikidest asjaoludest, mis mõjutavad Töö teostamist või Töövõtjapoolsete muude lepinguliste kohustuste täitmist ning mille vastu on Tellijal mõistlik huvi.

9.5. Ilma eraldi kokkuleppeta teostama ka sellised tööd ja toimingud, mis ei ole lepingus ega selle lisades selgesõnaliselt ette nähtud, kuid mille tegemine on tavapäraselt vajalik Lepingu kohaseks täitmiseks ja eesmärgi saavutamiseks ning mis olemuslikult kuuluvad töö hulka.

10. TELLIJA KOHUSTUSED

10.1. Tellija on kohustatud andma Töövõtjale Töö teostamiseks vajalikku informatsiooni.

10.2. Tellija kohustub võtma valmistööd vastu vastavalt käesolevale lepingule.

10.3. Tööde vastuvõtmisel kontrollib Tellija tööde vastavust lepinguga sätestatud tingimustele ja kõikidele muudele käesolevast lepingust tulenevatele nõuetele.

10.4. Maksma Töövõtjale valminud Töö eest tasu vastavalt lepingule.

10.5. Teavitama Töövõtjat koheselt kõikidest asjaoludest, mis mõjutavad Tellijapoolsete lepinguliste kohustuste täitmist ning mille vastu on Töövõtjal mõistlik huvi.

10.6. Töös puuduse avastamisel teavitama Töövõtjat avastatud puudusest mõistliku aja jooksul pärast puuduse avastamist.

11. TELLIJA JA TÖÖVÕTJA ÕIGUSED

11.1. Tellijal on õigus igal ajal kontrollida lepingu tingimuste täitmist, tööde ja kasutatavate materjalide kvaliteeti ilma, et see segaks oluliselt Töö teostamist.

11.2. Töös esinevate puuduste korral on Tellijal on õigus nõuda tööde ümbertegemist töövõtja kulul.

11.3. Töövõtjal on õigus nõuda Tellijalt käesoleva lepinguga Tellijale pandud kohustustesse kuuluvate küsimuste lahendamist.

11.4. Töövõtjal on õigus nõuda Tellijalt juhiseid, kui need on vajalikud Töö teostamiseks.

11.5. Töövõtjal on õigus peatada Töö teostamine, kui Töövõtja on nõudnud Tellijalt juhiseid ja Tellija ei ole mõjuva põhjuseta neid mõistliku aja jooksul andnud.

11.6. Töövõtjal on õigus saada Töö teostamise eest tasu vastavalt Lepingule.

12. TÖÖVÕTJA JA TELLIJA VASTUTUS

12.1. Lepingu tingimuste rikkumise eest kannavad pooled vastutust kooskõlas Eesti Vabariigi seadusandluse ja käesoleva lepinguga.

12.2. Tellija pole vastutav Töövõtja ees üheski küsimuses ega probleemis, mis tuleneb kas lepingust või töö täitmisest, kui Töövõtja ei ole lisanud seda taotlust käesolevale lepingule.

12.3. Tellija vastutus lõpeb pärast täitmisaktis märgitud makse tasumist Tellija poolt.

12.4. Lepingupooled ei kanna vastutust, kui käesoleva lepingu rikkumine on tingitud rahvusvaheliselt tunnustatud *force majeure* asjaoludest; sõjategevusest, mobilisatsioonist, erakorralisest olukorrast, loodusõnnetusest, katastroofist, tööde teostamist oluliselt häirivatest erakorralistest ilmastikutingimustest, jms.

12.5. Töövõtja vastutab seadustest, määrustest ja muudest kohustuslikest eeskirjadest kinnipidamise eest lepingulise töö teostamisel.

13. VAIDLUSTE LAHENDAMINE

Lepingu täitmisel, muutmisel ja lõpetamisel tekkida võivad vaidlused ja lahkarvamused püüavad pooled lahendada läbirääkimiste teel. Kokkuleppe mittesaavutamisel lahendab vaidluse kohus.

14. LEPINGU JÕUSTUMINE

14.1. Leping jõustub alates lepingu allkirjastamise hetkest.

15. REKVISIIDID

Tellija: Töövõtja:

**Valga Vallavalitsus \_\_\_\_\_\_\_\_**

Puiestee tn 8 \_\_\_\_\_\_\_\_

Valga linn \_\_\_\_\_\_\_\_

68203 Valga maakond \_\_\_\_\_\_\_\_

rg-kood 77000507 rg-kood \_\_\_\_\_\_\_\_

(allkirjastatud digitaalselt) (allkirjastatud digitaalselt)

Monika Rogenbaum \_\_\_\_\_\_\_\_\_\_\_

vallavanem \_\_\_\_\_\_\_\_\_\_\_